Huishulp verdrink in swembad | Maroela Media
Die polisie is Maandagmiddag na die huis in Inanda ontbied (Foto: SAPS)
'n Huishulp het Maandag in 'n swembad by haar werkgewer se huis in Inanda, KwaZulu-Natal, verdrink.
Kol. Thembeka Mbele, woordvoerder van die polisie, sê die polisie in Durban se duikeenheid en soek-en-reddingspan is die middag na die huis in die Matabetuleshe-gebied in Inanda ontbied.
Mbele sê met die polisie se aankoms by die huis het hulle die vrou in die swembad aangetref. Sy was reeds dood en het in die swembad gedryf.
Die vrou is geïdentifiseer as die 46-jarige Nobuhle Ndlovu. Sy was 'n huishulp by dié spesifieke huis.
Ndlovu se liggaam is aan die polisie in Inanda oorhandig en 'n geregtelike doodsondersoek is geopen.
Dis vreeslik hartseer. Ek sê altyd en ek sal dit altyd sê, die staat doen nie genoeg om mense in minder gegoede buurte meer in te lig oor water nie. Die staat moet meer doen om kindertjies te leer swem van klein ouderdomme af, dan sal dinge soos hierdie minder wees.
Baie hartseer, wonder wat was die oorsaak dat sy in die swembad beland het.
Die een wat die polisie laat kom het, kon ook maar eerste gehelp het om haar uit die swembad te kry. Al daardie tyd om die polisie te bel én vir die polisie te wag is kosbare tyd wat sy gered kon gewees het.